<classify> KULWA MZEE-DAR ES SALAAM MFANYABIASHARA Marijan Msofe 53 maarufu kama Papa Msofe,Wakili wa Kujitegemea Mwesigwa Mhingo 36 na wenzao watatu, wamefikishwamahakamani kwa uhujumu uchumi ikiwamo kuratibu genge la uhalifu na kutakatishaDola za Marekani 410,000. Washtakiwa hao walifikishwa Mahakama ya Hakimu Mkazi Kisutujana na kusomewa mashtaka na Wakili wa Serikali Mkuu, Maternus Marandu, Wakiliwa Serikali Mwandamizi, Ladislaus Komanya na Wakili wa Serikali, Glory Mwenda. Wakili Komanya akiwasomea mashtaka mbele ya Hakimu Mkazi Mkuu HurumaShaidi, aliwataja washtakiwa kuwa ni Papa Msofe, Mhingo, Wenceslaus Mtui 49,Josephine Haule 38 na Fadhili Mganga 61. Alidai kuwa katika tarehe tofauti kati ya Desemba 2018 naSeptemba, mwaka huu washtakiwa wote kwa pamoja na wenzao ambao hawajakamatwawalifanya mpango wa kuongoza genge la uhalifu. Katika shtaka la pili, alidai kati ya Desemba 2018 naSeptemba, mwaka huu washtakiwa wote, mahali tofauti walitakatisha Dola zaMarekani 300,000 sawa na Sh milioni 690 kutoka kwa Pascal Jean Camille. Shtaka la tatu, inadaiwa kuwa siku ya tukio la pili,washtakiwa wakiwa na nia ovu, walijipatia kwa njia ya udanganyifu Dola zaMarekani 300,000 kutoka kwa Camille baada ya kumdanganya kuwa wangemuuzia kilo200 za madini aina ya dhahabu na kuyasafirisha kwenda nchini Ureno huku wakijuasi kweli. Upande wa Jamhuri ulidai katika shtaka la nne, tarehetofauti Desemba 2018 na Septemba, mwaka huu washtakiwa walitakatisha Dola zaMarekani 110,000 Sawa na Sh milioni 253 kutoka kwa John Mahsson wakatiwakijua ni zao la uhalifu. Wakili Komanya alidai katika shtaka la tano, washtakiwawalijipatia Dola za Marekani 110,000 kutoka kwa Mahsson baada ya kumlaghaikwamba wangemuuzia kilo 20 za madini aina ya dhahabu na kuyasafirisha kwendaUreno huku wakijua si kweli. Washtakiwa hawakutakiwa kujibu kitu kwa kuwa mahakama hiyohaina mamlaka ya kusikiliza kesi hiyo. Upande wa Jamhuri ulidai upelelezi wa kesi haujakamilika nawaliomba tarehe nyingine ya kutajwa. Mahakama iliahirisha kesi hiyo na kupangwa itajwe Desemba 16, na washtakiwa walipelekwa mahabusu.  <topic>: KITAIFA 